Specialioji ataskaita Nr. 2/2011 „Tolesnės priemonės, atsižvelgiant į specialiąją ataskaitą Nr. 1/2005 dėl Europos kovos su sukčiavimu tarnybos valdymo“





SANTRAUKA I. Europos kovos su sukčiavimu tarnybai (OLAF) patikėta užduotis kovoti su sukčiavimu ir kita nelegalia ES biudžetui nuostolinga veika. Šioje Tarnyboje, kuri priklauso Komisijai, tačiau yra savarankiška atliekant tyrimus, dirba apie 500 darbuotojų, o jos metinės išlaidos sudaro apie 50 milijonų eurų. 2005 m. Audito Rūmų specialiojoje ataskaitoje Nr. 1/2005 dėl OLAF valdymo buvo nustatyta tyrimų valdymo trūkumų ir pateikta 17 rekomendacijų, kuriomis siekiama sutelkti veiklą į tyrimo funkciją, padidinti efektyvumą ir pademonstruoti veiksmingumą (žr. 1–5 dalis). II. OLAF šiuo metu aktyviai naudojasi savo įgaliojimais, atlieka patikras vietoje, vykdo liudytojų apklausas ir kvočia įtariamuosius. Siekdama sutelkti veiklą į tyrimo funkciją, OLAF, vietoj anksčiau buvusio vieno, įsteigė du tyrimų direktoratus. Tačiau Komisija mano, kad OLAF yra veiksmingiausia tuomet, kai ji yra visa apimanti kovos su sukčiavimu institucija, o ne vien tik į tyrimus orientuota tarnyba. Todėl ji neatleido OLAF nuo kitos, su tyrimais nesusijusios, veiklos, kaip antai, kovos su sukčiavimu strategijos ir finansavimo programų įgyvendinimo. Todėl tyrimų direktoratuose darbuotojų augimo tempai (32 %) neprilygo augimui kituose Tarnybos skyriuose (43 %). 2009 m. tyrimų veikla sudarė 37 % viso Tarnybos darbo laiko (žr. 7–18 dalis). III. Siekdama pagerinti tyrimų efektyvumą OLAF taikė įvairias priemones. Ji dažniau naudojo savo elektroninę bylų valdymo sistemą (case management system – CMS), vykdė tikslingesnius mokymus, nustatė tikslus, siekiant atsižvelgti į rimtesnes ir sudėtingesnes bylas, sumažino laikinųjų darbuotojų skaičių ir įdiegė laiko valdymo sistemą (Time Management System – TMS). Tačiau TMS nėra naudojama planavimui, o į darbo planus nėra įtrauktas būtino laiko skaičiavimas ir tyrimų terminai. Vis dar būtina patobulinti nagrinėjamų bylų valdymą – būtina greičiau spręsti problemas, kad būtų išvengta ilgų neveiklumo laikotarpių: vidutiniškai vienai bylai išnagrinėti vis dar prireikia daugiau nei dvejų metų. Be to, OLAF šiuo metu gauna 50 % daugiau pirminės informacijos apie galimą sukčiavimą ir pažeidimus nei 2004 m., o vidutinė šios pirminės informacijos vertinimo trukmė pailgėjo du kartus, nuo 3,5 iki 7 mėnesių. Nors šiuo metu tyrėjų yra 32 % daugiau nei 2004 m., nagrinėjamų bylų skaičius neišaugo. Tai rodo, kad labiau atsižvelgiama į rimtesnes bylas, didėja pačios OLAF atliekamų tyrimų dalis, o tyrimų ištekliai skiriami atlikti pirminius vertinimus (žr. 19–37 dalis). IV. Po paskutinės Audito Rūmų ataskaitos teisinis pagrindas [1] nepasikeitė. Vis dar nėra nepriklausomos vykdomų tyrimo veiksmų kontrolės nei teisės aktų rinkinio, užtikrinančio, kad tyrimo veiksmai vykdomi pagal numatytą planą. Praktinis bendradarbiavimo susitarimas su Eurojustu iki šiol turėjo tik nedidelį poveikį (žr. 38–44 dalis). V. OLAF savo metiniame valdymo plane nustato aiškius Tarnybos tikslus. Tyrimų metu buvo nustatomos didelės susigrąžintinos sumos, pradedami teisminiai ir drausminiai veiksmai, o paaiškėjus, kad pirminiai įtarimai nepagrįsti, tyrimai buvo nutraukiami. Informacija apie OLAF veiklą, galimus rezultatus ir faktinius rezultatus galima rasti CMS sistemoje. Tačiau OLAF šios informacijos nepateikia viename bendrame dokumente, kuris padėtų patikimai palyginti Tarnybos rezultatus pagal laiką ir pagal sektorius (žr. 45–57 dalis). VI. Priežiūros komitetas peržiūrėjo darbo tvarkos taisykles ir parengė kelias ataskaitas ir nuomones dėl OLAF valdymo. Buvo nustatyta procedūra, pagal kurią su Priežiūros komitetu konsultuojamasi prieš informaciją perduodant nacionalinėms teisminėms institucijoms, tačiau ir tai vis dar nepakankamai apsaugo susijusių asmenų teises (žr. 58–65 dalis). VII. Atsižvelgiant į šias pastabas Audito Rūmai rekomenduoja OLAF (žr. 66–76 dalis): a) padidinti tyrimų skaičių ir greitį, prailginant jiems skirtą laiką ir peržiūrint teisinį pagrindą; b) padidinti efektyvumą į tyrimų planus įtraukiant būtinų išteklių sąmatas ir terminus. Šie planai turėtų būti prižiūrimi ir atnaujinami. Vykdomosios valdybos turėtų atlikti funkciją užtikrinant bendrą įvertinimų ir tyrimų trukmės sumažinimą; c) teikti patikimą informaciją apie veiksmingumą, viename bendrame dokumente skelbiant statistinius duomenis apie veiklą, galimus rezultatus ir faktinius rezultatus; d) geriau apibrėžti konsultavimosi su Priežiūros komitetu procedūrą prieš informaciją perduodant nacionalinėms teisminėms institucijoms. ĮVADAS 1. 2005 m. Audito Rūmai paskelbė Specialiąją ataskaitą Nr. 1/2005 dėl Europos kovos su sukčiavimu tarnybos (OLAF) valdymo [2]. Audito metu buvo nustatyti OLAF tyrimų valdymo trūkumai ir pateikta 17 rekomendacijų, kuriomis siekiama sutelkti veiklą į tyrimo funkciją, padidinti efektyvumą ir pademonstruoti veiksmingumą. OLAF parengė veiksmų planą, skirtą priimtoms rekomendacijoms įgyvendinti ir 2007 m. Komisijos audito pažangos komitetui pateikė pažangos ataskaitą [3]. OLAF vaidmuo ir užduotys apibendrintos 1 langelyje. 2. 1 diagramoje parodyta OLAF veiklos raida nuo 2004 m., atsižvelgiant į išlaidas, personalą, gautą informaciją ir išnagrinėtas bylas. Nagrinėjamų bylų skaičius bet kuriuo metu siekė apie 400, kiekviena jų paprastai buvo nagrinėjama apie dvejus metus, kasmet buvo užbaigiama apie 200 bylų. Gautos pirminės informacijos apimtis žymiai išaugo. OLAF šiuo metu kasmet gauna apie 1000 skirtingų pranešimų iš įvairių šaltinių. 1 DIAGRAMA 2004–2009 M. OLAF IŠLAIDOS, DARBUOTOJAI IR BYLOS +++++ TIFF +++++ Šaltinis: OLAF. 1 LANGELIS OLAF VAIDMUO IR UŽDUOTYS Pagrindiniai tikslai ir veikla OLAF įsteigta 1999 m. [4], siekiant padidinti kovos su neteisėta veika, pažeidžiančia Europos Sąjungos finansinius interesus, veiksmingumą. OLAF atsakinga už įvairią veiklą, įskaitant administracinių tyrimų kovoje su sukčiavimu atlikimą, pagalbą valstybėms narėms sukčiavimo prevencijos srityje bei informacijos rinkimą ir analizę. OLAF turi tyrimų nepriklausomybę, kurią sustiprina Priežiūros komitetas. Jį sudaro penki ES institucijoms nepriklausantys asmenys. Bylų tipai Tarnyba nagrinėjamas bylas skirsto į šias kategorijas: a) Tyrimai: vidaus tyrimai (tyrimai ES institucijose ir įstaigose); išorės tyrimai (tyrimai, skirti su ES lėšomis susijusiems ekonominiams subjektams); b) Koordinavimo ir pagalbos operacijos: valstybių narių koordinavimas atliekant tyrimus, susijusius su daugiau nei viena šalimi; nacionalinėms teisminėms institucijoms teikiama pagalba nagrinėjant baudžiamąsias bylas. Pagrindiniai tyrimų etapai a) OLAF gauna skundus iš Europos Sąjungos ar kitų institucijų; b) OLAF įvertina pirminę informaciją, direktorius nusprendžia, ar pradėti bylą; c) OLAF tyrėjai surenka įrodymus (pavyzdžiui, atlikdami apklausas ar patikras vietoje); d) tyrėjai praneša valdyboms apie tyrimo rezultatus. Direktorius nusprendžia, ar reikia imtis tolesnių atitinkamų veiksmų ir, jei reikia, tai kokių. Tolesni veiksmai gali būti informacijos apie bylą perdavimas kompetentingoms nacionalinėms ar ES institucijoms, siekiant pradėti teismines ar drausmines procedūras ar susigrąžinti lėšas; e) OLAF tikrina, ar atsakingos institucijos taikė rekomenduotas tolesnes priemones. OLAF darbo rezultatai gali būti susiję su keturiais tolesnių priemonių tipais: finansiniu, administraciniu, teisminiu ir drausminiu. REKOMENDACIJŲ BŪKLĖ 3. 1 lentelėje pateikiama 17 pirminių Specialiojoje ataskaitoje Nr. 1/2005 nurodytų rekomendacijų. Audito Rūmai pažymi, kad OLAF atsižvelgė į 13 rekomendacijų, trijų (2,14 ir 15 rekomendacijos) nepatvirtino Komisija, o 16 rekomendacija dėl Priežiūros komiteto vaidmens turi būti peržiūrėta atsižvelgiant į 2008 m. liepos mėn. Pirmosios instancijos teismo sprendimą [5]. 1 LENTELĖ EUROPOS AUDITO RŪMŲ SPECIALIOJOJE ATASKAITOJE NR. 1/2005 DĖL OLAF PATEIKTŲ REKOMENDACIJŲ BŪKLĖ Pastaba: Specialiojoje ataskaitoje Nr. 1/2005 pateiktos rekomendacijos nebuvo sunumeruotos. Čia pateikiama jų santrauka pagal tvarką, kaip jos buvo išdėstytos ataskaitoje. Rekomendacija | Būklė | 1.Apibrėžti, kokių rezultatų siekiama atliekant tyrimus, ir nustatyti veiklos rodiklius rezultatams įvertinti | Priimta | 2.Apsvarstyti galimybę įsteigti atskirą padalinį, skirtą koordinavimo ir pagalbos operacijoms, siekiant pagerinti išteklių valdymą | Nepriimta | 3.Sudaryti mažesnes Vykdančiosios valdybos grupes, kad būtų nustatyti aiškūs tyrimų planai ir tikslai | Priimta | 4.Vykdyti tyrimų proceso priežiūrą, didesnį dėmesį skiriant prioritetams ir įrodymų paieškai, kuo geriau panaudojant turimas tyrimų priemones | Priimta | 5.Įdiegti laiko registravimo sistemą, susijusią su darbo planais, kuriuose būtų nurodytas numatomas tyrimams skirtas laikas, siekiant suderinti darbo krūvį su ištekliais ir išvengti vėlavimų | Priimta | 6.Nustatyti ilgiausią tyrimų trukmę | Iš dalies priimta | 7.Atsisakyti tolesnės veiklos (dalyvavimo baudžiamosiose bylose ir susigrąžinant lėšas), kurią gali vykdyti leidimus duodantys pareigūnai | Iš dalies priimta | 8.Sisteminti ir skelbti procedūras, siekiant apsaugoti asmenų teises visuose tyrimų etapuose ir suteikti vykdomų tyrimo veiksmų teisėtumo kontrolę | Priimta | 9.Teisiškai įforminti OLAF ir valstybių narių bendradarbiavimo tvarką ar sutarčių su nacionalinėmis tyrimų tarnybomis sudarymą | Priimta | 10.CMS pertvarkyti į tyrimų valdymo sistemą, padidinti tyrėjų mokymų, susijusių su tyrimų metodais, teisėkūra ir ataskaitų rengimo įgūdžiais, skaičių | Priimta | 11.Rengti patikimas ir aktualias veiklos rezultatų ataskaitas, grindžiamas faktiniais, o ne galimais rezultatais | Priimta | 12.Įgyvendinti personalo valdymo generalinį planą, siekiant išspręsti struktūrines problemas | Priimta | 13.Strateginės analizės tarnybos turėtų tobulinti valstybių narių perduotų duomenų pateikimą ir sukurti duomenų bazes, kurios galėtų būti naudojamos nustatant anomalijas ir pradedant tyrimus | Priimta | 14.Kovos su sukčiavimu strategijos atsakomybę perduoti kitoms Komisijos tarnyboms | Nepriimta | 15.Finansavimo programų (pavyzdžiui, Pericles ir Hercule) valdymo atsakomybę perduoti kitoms Komisijos tarnyboms | Nepriimta | 16.Patikslinti Priežiūros komiteto vaidmenį, siekiant užtikrinti, jog netrukdoma atlikti tyrimus | Priimta | 17.Veiklą sutelkti į tyrimo funkciją, keisti valdymo struktūrą ir norminius aktus | Iš dalies priimta | AUDITO APIMTIS IR METODAS 4. Tolesnių priemonių auditu siekiama nustatyti, kokių veiksmų buvo imtasi, kad būtų įgyvendintos Specialiosios ataskaitos Nr. 1/2005 rekomendacijos. Audito metu buvo siekiama atsakyti į keturis klausimus, apimančius kelias rekomendacijas (žr. I priedą): a) Ar OLAF veikla buvo sutelkta į tyrimo funkciją? (2, 7, 13, 14, 15, 17 rekomendacijos) b) Ar OLAF patobulino savo tyrimų efektyvumą? (3, 4, 5, 6, 8, 9, 10, 12 rekomendacijos) c) Ar OLAF gali pademonstruoti savo tyrimų veiksmingumą? (1 ir 11 rekomendacijos) d) Ar buvo patikslintas Priežiūros komiteto vaidmuo? (16 rekomendacija) 5. Auditas apėmė: a) politikos, planavimo, procedūrų, personalo, finansinių dokumentų ir iš OLAF gautų statistinių duomenų analizę, įskaitant jo veiksmų, skirtų Specialiosios ataskaitos Nr. 1/2005 rekomendacijoms įgyvendinti, planą; b) interviu su OLAF direktoriais, padalinių vadovais ir tyrėjais, posėdžius su OLAF priežiūros komitetu ir Sekretoriatu, siekiant apsvarstyti jų ataskaitas, nuomones; interviu su kitomis atitinkamomis įstaigomis (Komisijos tyrimų ir drausmės tarnyba (IDOC), Eurojustu); c) 2008 m. liepos 1 d. pradėtų 332 vidaus ir išorės tyrimų atsitiktinės 30 tyrimų imties vertinimą [6]. Vertinimas buvo grindžiamas kompiuterizuotoje bylų valdymo sistemoje (CMS) pateikiamų su bylomis susijusių dokumentų analize ir interviu su atitinkamais tyrėjais. PASTABOS 6. Išnagrinėjus 30 bylų imtį nustatyti faktai apibendrinti 2 diagramoje. Kiekvienas tyrimas buvo įvertintas kaip stiprus, patenkinamas ar silpnas, atsižvelgiant į šiuos kriterijus: veiklos sutelkimą į tyrimus, kitų OLAF tarnybų pagalbą byloje, sprendimų pradėti bylos nagrinėjimą savalaikiškumą, tikslų aiškumą ir planavimą, proporcingą trukmę ir pasiektus rezultatus. Nustatyti faktai nagrinėjami kitose ataskaitos dalyse. VEIKLOS SUTELKIMAS Į TYRIMO FUNKCIJĄ 7. Audito Rūmai atkreipė dėmesį į Specialiojoje ataskaitoje Nr. 1/2005 pateiktas rekomendacijas, kad OLAF turėtų atsisakyti ar atskirti kai kurią su tyrimais nesusijusią veiklą ir pagerinti strateginių tarnybų teikiamą su tyrimo funkcija susijusią pagalbą. 2006 m. OLAF reorganizavo savo direktoratus. Sukūrus naują organizacinę struktūrą (žr. II priedą), buvo siekiama OLAF veiklą sutelkti į tyrimo funkciją. 2 DIAGRAMA 30 NAGRINĖTŲ BYLŲ KRITERIJŲ VERTINIMAS +++++ TIFF +++++ Šaltinis: 30 išnagrinėtų bylų. NEBUVO ATSISAKYTA SU TYRIMAIS NESUSIJUSIOS VEIKLOS 8. Audito Rūmai pateikė keturias rekomendacijas dėl veiklos atsisakymo ar atskyrimo. Rekomendacija dėl tolesnės veiklos perkėlimo (7 rekomendacija) buvo iš dalies priimta. Kadangi Komisija ir toliau laikėsi nuomonės, kad OLAF turi likti visa apimanti kovos su sukčiavimu institucija, o ne vien tik į tyrimus orientuota tarnyba, kitos trys rekomendacijos – atsakomybės, susijusios su kovos su sukčiavimu strategija, perdavimas kitoms Komisijos tarnyboms (14 rekomendacija), finansavimo programų valdymo atsakomybės perdavimas kitoms Komisijos tarnyboms (15 rekomendacija) bei koordinavimo ir pagalbos operacijų atskyrimas nuo tyrimų (2 rekomendacija) – nebuvo priimtos. 9. Dėl 7 rekomendacijos perkelti tolesnę veiklą, buvo imtasi veiksmų su tolesne veikla susijusią pirminę atsakomybę perduodant Komisijos tarnyboms [7]. OLAF ir toliau dalyvauja vykdant tolesnę teisminę ir drausminę veiklą (C1 padalinys, žr. organizacinę struktūrą II priede) ir tolesnę finansinę veiklą (C2 ir C3 padaliniai). OLAF vaidmuo – nustatyti geriausias tolesnės veiklos sąlygas ir tikrinti, ar Komisijos tarnybos ir nacionalinės institucijos taikė būtinas priemones. 2 LENTELĖ DARBUOTOJAI 2004–2009 M. [1008] Šaltinis: OLAF. Data | Tyrimai ir operacijos (A ir B direktoratai) | Kita (C ir D direktoratai, generalinis direktorius ir Priežiūros komitetas) | Iš viso OLAF | Tyrimai ir operacijos, % | Pareigūnai ir laikinieji darbuotojai | Sutartininkai | Iš viso | Pareigūnai ir laikinieji darbuotojai | Sutartininkai | Iš viso | 2004 m. pabaiga | 100 | 25 | 125 | 165 | 65 | 230 | 355 | 35,2 % | 2005 m. pabaiga | 107 | 22 | 129 | 174 | 67 | 241 | 370 | 34,9 % | 2006 m. pabaiga | 110 | 25 | 135 | 180 | 77 | 257 | 392 | 34,4 % | 2007 m. pabaiga | 126 | 21 | 147 | 205 | 100 | 305 | 452 | 32,5 % | 2008 m. pabaiga | 140 | 20 | 160 | 212 | 93 | 305 | 465 | 34,4 % | 2009 m. pabaiga | 143 | 22 | 165 | 217 | 111 | 328 | 493 | 33,5 % | 10. Kaip matyti 2 lentelėje, tyrimų ir operacijų direktoratuose vidutiniškai dirbo 34 % darbuotojų (2004–2009 m.). 11. Kai kurie C (Veiklos ir politikos rėmimas) ir D (Bendrieji reikalai) direktoratų darbuotojai taip pat dalyvauja tyrimų procese. 2007 m. OLAF įdiegė laiko valdymo sistemą (TMS), kuria registruojamas visų OLAF darbuotojų darbui su bylomis ir kitai veiklai skirtas laikas [8]. Pagal TMS matyti, kad ne visas tyrimų direktoratų darbuotojų laikas skiriamas darbui su bylomis. 2009 m. darbui su bylomis jie skyrė 63 % laiko, 27 % valdymui ir administravimui, o 10 % politikai ir ištekliams. Tuo tarpu kituose direktoratuose dirbantys darbuotojai tiesioginei pagalbai darbe su bylomis skyrė 25 % laiko. Kaip matyti 3 diagramoje [9], visų direktoratų darbuotojai darbui su bylomis skyrė 37 % savo darbo laiko. Tik daugiau nei pusė šio laiko buvo skirta konkretiems atvejams [10]. 3 DIAGRAMA 2009 M. TMS UŽREGISTRUOTO DARBUOTOJŲ DARBO LAIKO PASISKIRSTYMAS +++++ TIFF +++++ Šaltinis: OLAF laiko valdymo sistema. DIDESNIS DĖMESYS TYRIMŲ VEIKLAI 12. Audito Rūmai rekomendavo OLAF veiklą sutelkti į tyrimo funkciją, atlikus teisės aktų pakeitimus, kitoms tarnyboms paliekant atsakomybę už prevencinius ar su įstatymų leidyba susijusius veiksmus (17 rekomendacija). 13. 2006 m. rugsėjo mėn. buvo įsteigti du tyrimų ir operacijų direktoratai (A ir B direktoratai), kurie pakeitė ankstesnį vienintelį B direktoratą. Sukūrus naują organizacinę struktūrą (žr. II priedą), buvo siekiama OLAF veiklą sutelkti į tyrimo funkciją. Audito Rūmų rekomendacija veiklą sutelkti į tyrimo funkciją, pakeičiant Tarnybos valdymą, atlikus teisės aktų pakeitimus, nebuvo įgyvendinta (žr. 38 dalį). 14. Išnagrinėjus 30 bylų imtį paaiškėjo, kad buvo labiau atsižvelgta į tyrimo veiklą, pavyzdžiui, atliekant interviu ar patikras vietoje. Taip pat buvo nustatytas ne tik A ir B direktoratų, bet ir kitų OLAF tarnybų, kurios yra įtrauktos į tyrimo procesą ir, prireikus, teikia pagalbą, pavyzdžiui, teismines rekomendacijas ir atlieka teismo ekspertizės duomenų analizę, indėlis (žr. 2 diagramą). 15. Kitas veiklos sutelkimo į tyrimo funkciją rodiklis yra pačios OLAF atliekamų tyrimų dalies padidėjimas lyginant su koordinavimo ir pagalbos atvejais. OLAF darbo su tyrimų bylomis dalis išaugo nuo 50 % 2004 m. iki 67 % 2009 m. (žr. 4 diagramą). 4 DIAGRAMA PRADĖTŲ BYLŲ ANALIZĖ +++++ TIFF +++++ Šaltinis: OLAF. 5 DIAGRAMA 2004–2009 M. GAUTOS PIRMINĖS INFORMACIJOS ŠALTINIAI +++++ TIFF +++++ Šaltinis: OLAF. VIS DAR MENKAS STRATEGINIŲ TARNYBŲ INDĖLIS, VYKDANT TYRIMO FUNKCIJĄ 16. Audito Rūmai rekomendavo, kad strateginės analizės skyriai turėtų atkreipti dėmesį į anomalijų nustatymą, kad būtų galima pradėti tyrimus (13 rekomendacija). 17. OLAF strateginės analizės tarnybos (C2 ir C3 padaliniai) patobulino sistemas, kuriomis vykdomas iš valstybių narių gautų duomenų patikimumo valdymas, visų pirma pažeidimų žemės ūkio ir struktūrinių fondų srityse atveju. Šiuo metu gaunami rezultatai, kuriais naudojasi tyrimų direktoratai ir atitinkamos Komisijos ir valstybių narių tarnybos. 18. Strateginės analizės tarnybos pateikia bendras politikos kūrimo ir veiklos strategijos gaires bei nustato rizikos sritis ir sukčiavimo modelius. Jos taip pat, tiesiogiai ar netiesiogiai, gali inicijuoti konkrečias bylas [11]. Iš 2008 m. liepos 1 d. pradėtų 332 tyrimų, šeši (t. y. 2 %) buvo tiesioginis strateginės analizės tarnybų rezultatas. 5 diagramoje galima matyti visus 2004–2009 m. gautos pirminės informacijos šaltinius. 0,7 % informacijos pateikia strateginės analizės tarnybos. TYRIMŲ EFEKTYVUMO GERINIMAS 19. Audito Rūmai atkreipė dėmesį į Specialiojoje ataskaitoje Nr. 1/2005 pateiktas rekomendacijas, kuriomis siekiama pagerinti tyrimų planavimą ir priežiūrą bei užtikrinti, kad jie būtų atliekami laiku bei laikantis aiškių teisės aktų ir procedūrų. PLANAVIMAS NEAPIMA DARBUOTOJŲ IR TERMINŲ 20. Planavimo srityje Audito Rūmai rekomendavo sudaryti mažesnes vykdomosios valdybos grupes, kurias sudarytų direktoriai ir padalinių vadovai, siekiant nustatyti aiškius atskirų tyrimų planus ir tikslus (3 rekomendacija) bei laiko registravimo sistemą, susijusią su darbo planais, kuriuose būtų nurodytas numatomas tyrimams skirtinas laikas (5 rekomendacija). 21. Pagal rekomendaciją dėl mažesnių valdybos grupių, nuo šiol valdyba renkasi kas antrą savaitę kaip A ir kaip B valdyba, atsižvelgiant į atitinkamą dviejų naujų A ir B direktoratų kompetenciją. Šis padalijimas turėjo padėti atlikti išsamesnę siūlomų bylų analizę. Tačiau Audito Rūmams išnagrinėjus tyrimų imtį paaiškėjo, kad trečdalis bylų planų ir tikslų vis dar buvo neaiškūs (žr. 2 diagramą). 22. Dėl 5 rekomendacijos, laiko valdymo sistema (TMS) buvo įdiegta nuo 2007 m. spalio mėn. Visiems OLAF darbuotojams, išskyrus Priežiūros komitetą, keliamas reikalavimas informaciją apie savo darbo laiką registruoti jį susiejant su užduotimis. 2009 m. laiko valdymo sistemoje buvo užregistruota daugiau nei 98 % laiko. Šiuo metu tai yra laiko registravimo sistema. Sistemos duomenys nėra naudojami darbo su bylomis valdymui. 23. Gautos informacijos pirminis vertinimas (žr. 32 dalį) apima darbo planą, kuriame nurodomi pirmieji tyrimo veiksmai. Jis peržiūrimas Priežiūros komitetui skirtoje devynių mėnesių ataskaitoje. Nors darbo plane nurodomas tyrėjų skaičius ir konkretūs privalomi įgūdžiai, jame nėra apskaičiuotas būtinas laikas ir nėra nurodyti terminai. TMS nėra naudojama planavimo tikslams. Be TMS, muitų bylas nagrinėjantis B2 padalinys rengia laiko schemas, kuriose planuojamas tyrėjų darbas. Planus gali tekti iš naujo peržiūrėti pradėjus tyrimo veiklą, kadangi rekomendacijos dėl bylos pradžios yra grindžiamos tuo metu turima informacija ir jokia tyrimo veikla negali būti vykdoma pirminiame vertinimo etape [12]. TAIKYTOS PRIEMONĖS, SIEKIANT SUSITELKTI Į PRIORITETUS 24. Audito Rūmai rekomendavo, kad atliekant tyrimus reikėtų atsižvelgti į prioritetus, kad būtų galima kuo geriau panaudoti turimas priemones (4 rekomendacija). 25. De minimis [13] metodas buvo taikomas išorės tyrimams, grindžiamiems orientacinėmis finansinėmis ribomis [14] ir kitais kriterijais, pavyzdžiui, reputacijos rizika, reguliaraus sukčiavimo požymiais ir tuo, ar yra kitų kompetentingų tyrimo įstaigų. 26. Nuo 2004 m. OLAF darbuotojų skaičius išaugo 39 %, nuo 355 iki 493 darbuotojų, o tyrimų ir operacijų direktoratų darbuotojų skaičius išaugo 32 %, nuo 125 iki 165 darbuotojų (žr. 2 lentelę). Darbuotojų skaičiaus padidėjimas tyrimų ir operacijų direktoratuose nenulėmė atitinkamo bylų skaičiaus padidėjimo (žr. 1 ir 4 diagramas). 2009 m. OLAF vienas darbuotojas tyrimų ir operacijų srityje išnagrinėjo mažiau bylų nei 2004 m. (2,8 pradėtos bylos vietoj 3,7). Tai atspindi: sutelkimą į rimtesnes sudėtingas bylas dėl to, kad buvo taikyta de minimis politika; padidėjusią pačios OLAF tyrimų dalį (žr. 4 diagramą); didesnės tyrimo išteklių dalies skyrimą vertinti padidėjusią gautos informacijos dalį (žr. 5 diagramą). Pirminės išnagrinėtos informacijos atvejų, nesusijusių su bylos pradėjimu, skaičius nuo 2004 m., kai buvo nustatyti 364 nepagrįsti kaltinimai (įskaitant 108 akivaizdžiai nepagrįstų kaltinimų bylas [15]), 2009 m. išaugo iki 755 (įskaitant 267 akivaizdžiai nepagrįstų kaltinimų bylas). TYRIMŲ TRUKMĖ NESUMAŽĖJO 27. Audito Rūmai rekomendavo nustatyti ilgiausią tyrimų trukmę (6 rekomendacija). Komisija pritarė minčiai nustatyti privalomus ilgiausius tyrimų atlikimo terminus ir pateikė pasiūlymą dėl teisės akto [16], kuriame nustatomas standartinis 12 mėnesių laikotarpis, kuris gali būti pratęstas kiekvieną kartą ne ilgiau kaip šešis mėnesius, jei Tarnybos direktorius, pasikonsultavęs su Priežiūros komitetu, priima sprendimą dėl jo pratęsimo. Tačiau jokie teisinės sistemos pakeitimai iki šiol nebuvo priimti. 28. 2010 m. OLAF metiniame valdymo plane nustatytas minimalus tikslas per 24 mėnesius baigti 75 % bylų, o 10 % – ne ilgiau nei per devynis mėnesius. Reglamente (EB) Nr. 1073/1999 nustatyta, kad, jei tyrimas atliekamas ilgiau nei devynis mėnesius, direktorius privalo pranešti Priežiūros komitetui apie priežastis, dėl kurių tyrimas negalėjo būti baigtas. Tyrimų trukmė yra svarbus klausimas ne tik dėl su laiku susijusios rizikos, bet tai turi įtakos OLAF efektyvumui ir su šiais tyrimais susijusiems asmenims. 29. Tyrimų trukmę kasdien prižiūri padalinių vadovai, kas mėnesį rengiamos veiklos ataskaitos, o B direktoratas kas tris mėnesius rengia bylų ataskaitas. Valdyba dalyvauja tik bylų pradžios ir baigimo etapuose. Bylų, kurios yra nagrinėjamos ilgiau nei devynis mėnesius atveju tyrėjas Priežiūros komitetui parengia ataskaitą, kurioje apibendrinama bylos būklė, vėlavimo priežastys ir numatomas išnagrinėjimo terminas. Naujajame vadove [17] reikalaujama rengti 18 mėnesių vidaus naudojimo ataskaitas. Jokių kitų panašaus pobūdžio ataskaitų nereikalaujama, nors didžioji tyrimų dalis trunka ilgiau nei 18 mėnesių. Vis dar reikėtų patobulinti nagrinėjamų bylų valdymą, siekiant greičiau išspręsti problemas ir išvengti ilgų neveiklumo laikotarpių. 30. 3 lentelėje pateikiami faktiniai 2004–2009 m. per devynis mėnesius baigtų bylų skaičiai. Tai sudaro vos daugiau nei 10 %. Ši procentinė dalis atitinka metinio valdymo plano tikslą. 31. Nors 2004–2009 m. bylų skaičius vienam darbuotojui tyrimų ir operacijų srityje sumažėjo (žr. 26 dalį), tai neturėjo įtakos bylų nagrinėjimo trukmei. Kaip matyti 6 diagramoje, 2004–2009 m. visų bylų (išorės ir vidaus tyrimų, baudžiamosios pagalbos ir koordinavimo bylų) vidutinė trukmė kito nežymiai ir yra daugiau nei dveji metai (25 mėnesiai). Daug tyrimų užtrunka žymiai ilgiau nei šis dvejų metų vidurkis. 2009 m. pabaigoje 125 iš 457 nagrinėjamų (27 %) bylų buvo nagrinėjamos daugiau nei dvejus metus. 33 iš jų buvo nagrinėjamos daugiau nei trejus metus, o 21 – daugiau nei ketverius. Patikrinus 30 bylų paaiškėjo, kad kartais bylos nagrinėjamos ilgiau dėl išorės veiksnių, tačiau dažniau dėl vidaus veiksnių, pavyzdžiui, dėl byloms skirtų išteklių trūkumo ar prioritetų pasikeitimo. 3 LENTELĖ PER DEVYNIS MĖNESIUS BAIGTŲ BYLŲ SKAIČIUS Šaltinis: OLAF. Baigimo metai | Visos baigtos bylos | Visos per devynis mėnesius baigtos bylos | % | 2004 | 339 | 60 | 18 % | 2005 | 233 | 27 | 12 % | 2006 | 217 | 24 | 11 % | 2007 | 232 | 21 | 9 % | 2008 | 187 | 21 | 11 % | 2009 | 188 | 20 | 11 % | 32. Ilgos trukmės problema iškyla ne tik tyrimų, bet ir pirminių vertinimų atveju. Kai OLAF pirmą kartą gauna ar generuoja su galimu sukčiavimu susijusią informaciją, ji atlieka šios pirminės informacijos įvertinimą, kad nuspręstų pradėti bylą ar ne. Šios informacijos apimtis žymiai išaugo: nuo 662 atvejų 2004 m. iki 995 atvejų 2009 m. (žr. 5 diagramą). Vertinimų trukmei įtakos turi informacijos surinkimo iš kitų išorės organizacijų poreikis, tyrėjų darbo krūvis ir politika, pagal kurią siekiama atsižvelgti į rimtesnes ir sudėtingesnes bylas (žr. 25 dalį). Dėl šių priežasčių daugelis vertinimų užtrunka žymiai ilgiau nei du mėnesius, kaip numatyta OLAF vadove [18]. Vidutinė vertinimų trukmė pailgėjo du kartus nuo 3,5 mėnesio 2004 m. iki 7,1 mėnesio 2009 m. 2009 m. pabaigoje 72 bylos buvo vertinamos ilgiau nei 12 mėnesių. Tai sudaro 16 % iš 459 bylų. 33. Audito Rūmų išnagrinėtų 30 bylų rezultatai (apibendrinti 2 diagramoje) parodė, kad sprendimas pradėti tyrimą nebuvo priimtas laiku 11 atvejų. Vidutinė 30 išnagrinėtų bylų vertinimo trukmė buvo šeši mėnesiai. 6 DIAGRAMA VIDUTINĖ BYLŲ NAGRINĖJIMO TRUKMĖ 2004–2009 M. [120] +++++ TIFF +++++ Šaltinis: OLAF. GERESNĖ BYLŲ VALDYMO SISTEMOS (CMS) PAGALBA IR PERSONALO FUNKCIJA 34. Audito Rūmai pateikė rekomendacijas dėl bylų valdymo sistemos (CMS), kaip valdymo priemonės, patobulinimo, tyrėjų mokymų, susijusių su tyrimų metodais, teisėkūra ir ataskaitų rengimo įgūdžiais, padidinimo (10 rekomendacija) ir personalo valdymo generalinio plano, siekiant išspręsti struktūrines problemas, įgyvendinimo (žr. 12 rekomendaciją). 35. CMS šiuo metu panaudojama geriau. Joje registruojami visi pagrindiniai dokumentai. Tačiau duomenų apsaugos informacija nėra reguliariai papildoma. Pagal Reglamentą (EB) Nr. 45/2001 [19] turėtų būti priimtas sprendimas pranešti fiziniams asmenims, kad jų asmeniniai duomenys saugomi ir nagrinėjami OLAF (CMS įrašoma "pateikta"), ar šį pranešimą atidėti (CMS įrašoma "atidėta"), nes, pavyzdžiui, tai gali pakenkti tyrimui. Tačiau penkiais iš 30 išnagrinėtų atvejų sprendimas dėl įtariamojo informavimo ar neinformavimo nebuvo priimtas. Be to, Audito Rūmai primena, kad pagal duomenų apsaugos reglamentą reikalaujama, kad asmeniniai duomenys būtų tikslūs ir, prireikus, atnaujinami [20]. Todėl Audito Rūmai atkreipia dėmesį į tai, kad kai tyrimas užbaigiamas netaikant tolesnių priemonių, o pirminiai įtarimai negali būti įrodyti, šie pokyčiai neatsispindi CMS, susijusio asmens kategorijoje. Tam būtinas atitinkamas Europos duomenų apsaugos priežiūros pareigūno (EDAPP) patarimas. 36. Mokymui skirta 7 diagrama atspindi OLAF apmokytų darbuotojų skaičių tyrimų metodų, teisėkūros ir ataskaitų rengimo įgūdžių srityje nuo 2004 m. ir rodo išaugusį dalyvių skaičių mokymuose 2009 m. 2009 m. sausio mėn. OLAF vidaus audito skyriaus parengtoje ataskaitoje dėl mokymo atkreipiamas dėmesys į Specialiosios ataskaitos Nr. 1/2005 pastabas ir pabrėžiamas poreikis pagerinti mokymo poreikių analizę. 37. Struktūrinės darbuotojų problemos buvo sprendžiamos gaunant papildomas nuolatines darbo vietas ir tokiu būdu sumažinat laikinųjų darbuotojų skaičių (žr. 4 lentelę). 7 DIAGRAMA OLAF DARBUOTOJŲ DALYVAVIMAS MOKYMUOSE +++++ TIFF +++++ Šaltinis: OLAF. 4 LENTELĖ LAIKINŲJŲ DARBO VIETŲ DALIES SUMAŽĖJIMAS [123] Šaltinis: OLAF. Metai | Nuolatinės vietos | Laikinosios vietos | Visos vietos | Laikinosios vietos (%) | 2004 | 183 | 146 | 329 | 44 % | 2005 | 201 | 146 | 347 | 42 % | 2006 | 238 | 119 | 357 | 33 % | 2007 | 252 | 116 | 368 | 32 % | 2008 | 261 | 116 | 377 | 31 % | 2009 | 270 | 114 | 384 | 30 % | 2010 | 282 | 102 | 384 | 27 % | VIS DAR NEBAIGTA TEISINIO IR PROCEDŪRŲ PAGRINDO PERŽIŪRA 38. Audito Rūmai pateikė rekomendaciją dėl teisinio ir procedūrų pagrindo – sisteminti ir skelbti procedūras, siekiant apsaugoti asmenų teises visuose tyrimų etapuose ir suteikti vykdomų tyrimo veiksmų teisėtumo kontrolę (8 rekomendacija). 39. 2009 m. gruodžio mėn. OLAF direktorius patvirtino naują veiklos procedūrų vadovą. Jis buvo paskelbtas 2010 m. gegužės mėn. Tačiau po paskutinės Audito Rūmų ataskaitos teisinis pagrindas nebuvo pakeistas, kadangi vadove pateiktomis instrukcijomis nesiekiama jokios teisinės galios [21] ir kadangi nebuvo pakeistas Reglamentas (EB) Nr. 1073/1999 dėl OLAF atliekamų tyrimų [22]. Vis dar nėra nepriklausomos vykdomų tyrimo veiksmų teisėtumo kontrolės [23] nei teisės aktų rinkinio, užtikrinančio, kad tyrimo veiksmai būtų vykdomi pagal numatytą planą, kad būtų nustatyti liudytojų parodymų išklausymo terminai, ir kad kiekvienu pagrindiniu tyrimo etapu apkaltintajam asmeniui būtų užtikrinta teisė į teisingą teismo procesą ir galimybė susipažinti su byla [24]. SUNKUMAI BENDRADARBIAUJANT SU EUROJUSTU IR VALSTYBĖMIS NARĖMIS 40. Audito Rūmai pateikė rekomendaciją patikslinti bendradarbiavimo su valstybių narių institucijomis tvarką, priimant konkretų teisės aktą ar sudarant sutartis su nacionalinėmis tyrimų tarnybomis (9 rekomendacija). 41. 2006 m. Komisija pateikė peržiūrėtą pasiūlymą dėl reglamento, susijusio su administracine savitarpio pagalba [25], kurio Parlamentas ir Taryba iki šiol nėra priėmę. OLAF yra pasirašiusi administracinio bendradarbiavimo sutartis su dešimties valstybių narių institucijomis. Šiuo metu vyksta derybos su dar keturiomis [26]. Tačiau kelios valstybės narės OLAF nepranešė, kokia nacionalinė institucija ar tyrimų tarnyba yra atsakinga už bendradarbiavimą su OLAF tiesioginių išlaidų srityje, arba nėra įsteigusios būtinų nacionalinių ar teisminių institucijų, turinčių kompetenciją tiesioginių išlaidų srityje. Todėl OLAF ir toliau turi sunkumų ir jai trūksta pagalbos atliekant patikras vietoje ir patikrinimus kai kuriose valstybėse narėse, visų pirma tuomet, kai nacionaliniai inspektoriai neturi Reglamente (Euratomas, EB) Nr. 2185/96 nustatytos kompetencijos kontrolės srityje [27]. 42. Atlikus auditą pasitvirtino Audito Rūmų nuomonėje Nr. 8/2005 pateiktos pastabos, kad galiojantis kovos su sukčiavimu ir pažeidimais teisinis pagrindas yra sudėtingas, jį sunku įgyvendinti ir kad vis dar išlieka Komisijos ir valstybių narių bendradarbiavimo trūkumai [28]. Audito metu taip pat buvo nustatyta, kad atsižvelgiant į ribotus OLAF tyrimo įgaliojimus valstybių narių atsakymai vis dar yra riboti [29]. 43. Sunkumų taip pat gali atsirasti tuomet, kai OLAF atliekant tyrimus kyla įtarimų dėl kelių valstybių narių ekonominių subjektų. Tokiais atvejais svarbus bendradarbiavimas su Eurojustu, kadangi jis yra atsakingas už nacionalinių baudžiamųjų tyrimų ir baudžiamojo persekiojimo procedūrų koordinavimą. Siekiant kuo efektyvesnio bendradarbiavimo 2008 m. rugsėjo 24 d. Eurojustas ir OLAF pasirašė praktinį bendradarbiavimo susitarimą [30]. Pagal šį susitarimą reikalaujama, kad OLAF Eurojustui nedelsiant praneštų apie bet kokią bylą, kai manoma, jog ją nagrinėjant būtinas tiesioginis teisminis dviejų ar daugiau valstybių narių kompetentingų nacionalinių institucijų bendradarbiavimas, ar kai byla yra susijusi su valstybe nare ir Bendrija. Pagal Audito Rūmų imtį šioms kategorijoms priklauso 20 % tyrimų. Nors pagal susitarimą OLAF ir Eurojustas kas tris mėnesius rengia posėdžius, praktinis bendradarbiavimas perduodant informaciją apie bylas buvo ribotas. 2008 m. OLAF Eurojustui perdavė informaciją apie penkias bylas, 2009 m. – tik apie vieną bylą. 44. SESV 85 straipsnyje išplečiamas Eurojusto vaidmuo jam suteikiant tyrimų inicijavimo funkciją. Todėl Audito Rūmai atkreipia dėmesį į 2009 m. gruodžio mėn. Europos Vadovų Tarybos priimtas rekomendacijas dėl galimybės išplėsti Eurojusto nacionalinių narių įgaliojimus, sustiprinti Eurojusto kolegijos įgaliojimus ar įsteigti Europos prokuratūrą [31]. Todėl siekiant pažangos šioje srityje būtinas veiksmingesnis OLAF ir Eurojusto bendradarbiavimas. TYRIMŲ VEIKSMINGUMO ATASKAITOS 45. Audito metu buvo vertinama, ar OLAF taikyti veiksmai turėjo įtakos nustatant aiškius tyrimų tikslus bei rengiant tikslias ir patikimas veiklos ataskaitas. TIKSLAI YRA NUSTATOMI IR VYKDOMA JŲ PRIEŽIŪRA, TAČIAU NEATSIŽVELGIAMA Į REZULTATUS 46. Audito Rūmai rekomendavo apibrėžti rezultatus, kurių siekiama atliekant tyrimus, ir nustatyti veiklos rodiklius (1 rekomendacija). 47. OLAF savo Tarnybai, kai kuriems sektoriams ir geografinėms sritims šiuo metu metiniame valdymo plane nusistato aiškų tikslų skaičių. Šie tikslai peržiūrimi kas mėnesį rengiamuose metinio valdymo plano pranešimuose [32]. Papildoma informacija pateikiama metinėse valdymo ataskaitose [33]. 48. Atskirų tyrimų srityje, pirminio vertinimo metu nebuvo reguliariai nustatomi aiškūs tyrimų finansiniai tikslai. Nors veikiamos sumos ne visuomet yra pagrindinė problema, pirminio gautos informacijos vertinimo metu turėtų būti nustatytas galimas finansinis poveikis ir susigrąžinimas. VEIKLOS ATASKAITOSE NE IKI GALO PASINAUDOJAMA TURIMA INFORMACIJA 49. Audito Rūmai pateikė rekomendaciją, kad OLAF veiklos rezultatai turėtų būti grindžiami tiksliais ir patikimais duomenimis. Jos sudarytų galimybę atlikti palyginimą laike ir jose būtų pateikti faktiniais rezultatais grindžiami rodikliai (11 rekomendacija). 50. OLAF veiklos ataskaitos ir su veikla susiję dokumentai yra šie: kas mėnesį rengiami metinio valdymo plano pranešimai, kas mėnesį rengiamos valdymo ataskaitos, metinė veiklos ataskaita, metinė operacijų ataskaita ir ad hoc ataskaitos (pavyzdžiui, 2008 m. ataskaita dėl patikrų vietoje). 51. Užbaigus tyrimą, galutinė bylos ataskaita pateikiama valdybai. Valdyba rekomenduoja, ar byla turėtų būti baigta taikant tolesnius veiksmus, ar ne. Tolesni veiksmai gali būti lėšų susigrąžinimas ir baudžiamųjų bylų pradėjimas [34]. Tolesnių veiksmų atsakomybė nėra susijusi su OLAF. Tai – Komisijos generalinių direktoratų ir nacionalinių institucijų prerogatyva. OLAF vaidmuo – nustatyti geriausias tolesnės veiklos sąlygas ir tikrinti, ar buvo taikyti veiksmai. 52. 5 lentelėje matyti, kaip informacija pateikiama skirtinguose skirtingu metu (kas mėnesį, metus ar ad hoc) rengiamuose ir skirtingiems skaitytojams (vidaus ar išorės) skirtuose dokumentuose. 53. OLAF veiklos rezultatus įvertinti sunku. Informacija pateikiama skirtinguose dokumentuose, kurie yra parengti skirtingais tikslais ir skirti skirtingiems adresatams. Papildoma, išsamesnė informacija nėra pateikta CMS. Metinė veiklos ataskaita nesuteikia galimybių skaitytojui palyginti OLAF veiklos rezultatus pagal laiką, kadangi nėra pagrindinių statistinių ankstesnių metų duomenų suvestinės. Metinėje operacijų ataskaitoje pateikiamas kelių su veikla susijusių rodiklių palyginimas su ankstesnių metų rodikliais (gauta informacija, atlikti pirminiai vertinimai, sprendimų pradžia ir vidutinė bylų trukmė), galimi rezultatai (baigti tyrimai, taikant tolesnes priemones, %) ir faktiniai rezultatai (faktiškai susigrąžintos lėšos). Tačiau joje nėra nustatyta svarbi sąsaja tarp OLAF veiklos (per metus baigtų bylų skaičiaus) ir atitinkamų rezultatų – galimų (pavyzdžiui, susigrąžinimui nustatytų sumų) ir faktinių (pavyzdžiui, faktiškai susigrąžintų sumų). 5 LENTELĖ VEIKLOS RODIKLIAI Šaltinis: OLAF ataskaitos. | Vidaus | Išorės | Mėnesinės ataskaitos | Metinės ataskaitos | Vienkartinės ataskaitos | Kas mėnesį rengiami metinio valdymo plano pranešimai | Mėnesinės valdymo ataskaitos | Metinė veiklos ataskaita | Metinė operacijų ataskaita | 2008 m. ataskaita dėl patikrų vietoje | Veikla Baigtų tyrimų skaičius | √ | √ | √ | √ | | Galimi rezultatai Baigti tyrimai, taikant tolesnes priemones, % | √ | | √ | √ | | Tyrimų metu nustatytų susigrąžinimų sumos | | | | | √ | Suinteresuotųjų šalių pasitenkinimas [1001] Komisijos generalinių direktoratų požiūris | | | | | | Faktiniai rezultatai Faktiniai susigrąžinimai, atsižvelgiant į tyrimus | | | | | √ | Faktiniai susigrąžinimai, atsižvelgiant į visas bylas | | √ | | √ | | 54. Svarbūs rodikliai yra tie, kuriais vertinama sąsaja tarp OLAF tyrimų, galimų rezultatų (pavyzdžiui, susigrąžinimui nustatytų lėšų, rekomendacijų pradėti baudžiamąsias bylas) ir faktinių rezultatų (pavyzdžiui, faktiškai susigrąžintų lėšų, bylų, kai buvo taikoma bauda ar bausmė). Nors OLAF didžia dalimi jų nekontroliuoja, jie taip pat priklauso nuo OLAF tyrimų kokybės ir savalaikiškumo. 55. Siekiant patikimumo, rodikliai turėtų būti grindžiami tiksliais duomenimis ir reguliariai pateikiami, kad būtų galima atlikti metų ir sektorių (pavyzdžiui, žemės ūkio, muitų, išorės pagalbos) ar tyrimų tipų (vidaus, išorės, koordinavimo ir pagalbos) palyginimus. 56. CMS pateikiama informacija apie finansinius, teisminius ir drausminius rezultatus. Joje taip registruojamos bylos, kurioms nebuvo taikomi tolesni veiksmai ir kurių atveju OLAF atmetė pirminius įtarimus ar negalėjo jų pagrįsti. CMS teikiamos informacijos, apie kurią galėtų būti kasmet pranešama, pobūdis pateikiamas III priede. Rodikliai susiję su trejopais OLAF rezultatais: finansiniais, teisminiais ir rezultatais pagal sritį ir sektorių. Finansinių ir teisminių rezultatų atveju lentelėse pabrėžiama: a) veikla (baigtų tyrimų skaičius); b) galimi rezultatai (baigti tyrimai, kuriems buvo taikyti tolesni veiksmai, rekomendacijos dėl lėšų susigrąžinimo ar teisminių ar drausminių priemonių pradžios); c) faktiniai rezultatai (faktinės susigrąžintos sumos ar skirtos bausmės). 57. III priede pateiktos lentelės papildo paskelbtose ataskaitose pateiktą informaciją. Jos susieja faktinius rezultatus ir metus, kai buvo baigtos bylos. Informacija skirta tam, kad būtų galima parodyti būdus, kaip gali būti pranešama apie CMS pateikiamus rodiklius. Taigi galima atlikti patikimus palyginimus pagal laikotarpius bei palyginti tyrimų sektorius ir tipus. Atlikus papildomą analizę ir OLAF pateikus paaiškinimus, ši informacija gali padėti geriau suprasti veiklos tendencijas ir veiklos rezultatus jos ataskaitose. PRIEŽIŪROS KOMITETO VAIDMENS PATIKSLINIMAS 58. Audito Rūmai atkreipė dėmesį į Specialiojoje ataskaitoje Nr. 1/2005 pateiktą rekomendaciją dėl Priežiūros komiteto vaidmens patikslinimo. DAR NEBAIGTOS ATNAUJINIMO PROCEDŪROS 59. Audito Rūmai rekomendavo patikslinti Priežiūros komiteto vaidmenį, siekiant užtikrinti, jog nesikišama į atliekamus tyrimus (16 rekomendacija). 60. 2006 m. Priežiūros komitetas peržiūrėjo savo darbo tvarkos taisykles [35] bei parengė kelias ataskaitas ir nuomones dėl OLAF valdymo, siekiant sustiprinti Tarnybos nepriklausomybę. 61. Tačiau 2008 m. liepos mėn. Pirmosios instancijos teismo sprendime [36] pabrėžiama, kad svarbi Priežiūros komiteto funkcija yra asmenų, susijusių su OLAF tyrimais, apsauga [37]. Paskelbus sprendimą turėjo būti nustatyta praktinė darbo tvarka, kaip konsultuotis su Priežiūros komitetu prieš siunčiant informaciją nacionalinėms teisminėms institucijoms. 62. Naujajame vadove reikalaujama, kad informacija būtų pateikiama ne vėliau kaip prieš penkias dienas iki jos perdavimo [38]. 2010 m. birželio mėn. OLAF ir Priežiūros komitetas susitarė dėl naujos procedūros, siekiant užtikrinti, kad bylų nacionalinėms teisminėms institucijoms perdavimo raštas būtų pasirašytas ne vėliau kaip per penkias darbo dienas po to, kai Priežiūros komitetui buvo perduotas raštas, kuriame pranešama apie numatomą perdavimą [39]. OLAF įsipareigojo atsižvelgti į visas Priežiūros komiteto pastabas ir imtis priemonių atsižvelgiant į kiekvieną konkretų atvejį. 63. Tačiau atsižvelgiant į Pirmosios instancijos teismo sprendimą, ši procedūra kelia pavojų atitinkamų asmenų teisėms, kadangi joje neaprašyti veiksmai, kurių reikėtų imtis tuo atveju, jei Priežiūros komitetas nusprendžia pateikti nuomonę. Kadangi nėra atitinkamų privalomų procedūrų, sunkiau nustatyti, ar Priežiūros komitetas nedarė poveikio atliekant tyrimus. 64. Be to, OLAF taiko informacijos perdavimo nacionalinėms institucijoms apie tai nepranešant Priežiūros komitetui politiką tuo atveju, jei yra žinoma, kad ji jau yra nagrinėjama nacionalinėse teisminėse institucijose. 2009 m. OLAF užregistravo devynis atvejus, kai informacija buvo perduota nacionalinėms institucijoms, apie tai nepranešant Priežiūros komitetui, o tai prieštarauja Pirmosios instancijos teismo nuomonei, pagal kurią prievolė pranešti Priežiūros komitetui "yra besąlygiška ir nesuteikia jokios veiksmų laisvės" [40]. 65. Priežiūros komiteto nariai skiriami bendru Europos Parlamento, Tarybos ir Komisijos susitarimu (žr. OLAF reglamento 11 straipsnį). Jie skiriami trejų metų kadencijai, kuri gali būti pratęsta vieną kartą. Kadencijai pasibaigus, nariai toliau eina savo pareigas, kol ši kadencija pratęsiama arba kol jie pakeičiami. Dabartinio Priežiūros komiteto nariai pradėjo dirbti 2005 m. lapkričio 30 d. Jų kadencija baigėsi 2008 m. lapkričio 29 d. Audito Rūmai atkreipia dėmesį į tai, kad praėjus daugiau nei dvejiems metams vis dar nėra priimtas sprendimas šią kadenciją pratęsti ar narius pakeisti. Tai – nepatenkinama situacija. IŠVADOS IR REKOMENDACIJOS VEIKLOS SUTELKIMAS Į TYRIMO FUNKCIJĄ 66. Audito Rūmai savo ankstesnėje ataskaitoje pateikė šešias rekomendacijas dėl OLAF veiklos sutelkimo į tyrimo funkciją. Trys iš šių rekomendacijų, susijusių su veiklos atsisakymu ar atskyrimu (2, 14 ir 15 rekomendacijos) nebuvo priimtos, o kitos trys buvo įgyvendintos iš dalies (7, 17 ir 13 rekomendacijos). Taigi visos šešios OLAF skirtos rekomendacijos dėl veiklos sutelkimo į tyrimo funkciją vis dar galioja. 67. Išteklių paskirstymo srityje OLAF veiklos nesutelkė į tyrimo funkciją. Komisija mano, kad OLAF yra visa apimanti kovos su sukčiavimu institucija, o ne vien tik į tyrimus orientuota tarnyba. Todėl ji nepriėmė ankstesnėje Audito Rūmų ataskaitoje pateiktų rekomendacijų atsisakyti tam tikros veiklos, pavyzdžiui, susijusios su kovos su sukčiavimu strategija ir finansavimo programomis. 2010 m. sausio mėn. tyrimų direktoratuose dirbo 34 % visų darbuotojų. Laiko valdymo sistema parodė, kad 2009 m. darbui su bylomis Tarnyba skyrė 37 % laiko (žr. 8–11 dalis). 68. Atlikdama tyrimus, OLAF šiuo metu vis labiau pasinaudoja savo įgaliojimais, pavyzdžiui, atliekant patikras vietoje ir apklausas. Prireikus, prie tyrimų prisideda OLAF pagalbos skyriai. 2009 m. jie tam skyrė 25 % savo darbo laiko. Tokiu būdu strateginės analizės skyriai nustato rizikos sritis, tačiau jų darbas retai tampa pagrindu pradėti tyrimą (žr. 12–18 dalis). 1 REKOMENDACIJA DĖL TOLESNIŲ VEIKSMŲ OLAF turėtų padidinti tyrimų skaičių ir greitį, prailginus jos pagrindinei tyrimų funkcijai skiriamą laiką. 2 REKOMENDACIJA DĖL TOLESNIŲ VEIKSMŲ Reikėtų padidinti tyrimo darbą atliekančių analizės padalinių įnašą. TYRIMŲ EFEKTYVUMO GERINIMAS 69. Audito Rūmai savo ankstesnėje ataskaitoje pateikė aštuonias rekomendacijas dėl tyrimų efektyvumo gerinimo (3, 4, 5, 6, 8, 9, 10 ir 12 rekomendacijos). Išskyrus 3 ir 12 rekomendacijas, kitos rekomendacijos vis dar nėra iki galo įgyvendintos, todėl vis dar galioja. 70. Audito Rūmai savo ankstesnėje ataskaitoje pateikė rekomendacijas, kad būtų užtikrinta tiksli su tyrimais susijusi procedūrų sistema, pagerintas jų planavimas ir priežiūra, kad tyrimai būtų atliekami laiku ir efektyviai. OLAF taikė priemones, kuriomis siekiama patikslinti procedūrų sistemą. 2009 m. gruodžio mėn. ji parengė naują vadovą, o 2008 m. – praktinį bendradarbiavimo susitarimą su Eurojustu. Kitos efektyvumui padidinti skirtos OLAF priemonės buvo laiko valdymo sistemos įdiegimas, de minimis politikos, leidžiančios daugiau dėmesio skirti rimtoms ir sudėtingoms byloms, plėtojimas, geresnis CMS panaudojimas (nors ji dar neveikia visu pajėgumu), tikslingesni mokymai, laikinųjų darbuotojų skaičiaus sumažinimas ir Valdybos padalijimas mažesnes grupes. 71. Nepaisant OLAF veiksmų, siekiant pagerinti efektyvumą, pažanga buvo lėta ir vis dar nėra įgyvendintos visos priemonės. Naujas vadovas nebuvo parengtas iki 2009 m. gruodžio mėn. Po paskutiniosios Audito Rūmų ataskaitos teisinis pagrindas nepasikeitė. Nors OLAF sudarė bendradarbiavimo susitarimą su Eurojustu, 2009 m. OLAF Eurojustui pateikė informaciją tik apie vieną atvejį. Nors TMS yra naudojama skirto laiko registravimui, turima informacija nenaudojama tyrimų planavimui ir priežiūrai. Žymiai padidėjo vertintinos pirminės informacijos apimtis, o šių vertinimų trukmė pailgėjo du kartus. Tyrimai ir toliau atliekami ilgai, kartais dėl išorės veiksnių, tačiau dažniau dėl vidaus veiksnių, pavyzdžiui, dėl kitų prioritetų byloms ar išteklių trūkumo (žr. 19–44 dalis). 3 REKOMENDACIJA DĖL TOLESNIŲ VEIKSMŲ Turėtų būti peržiūrėtas kovos su sukčiavimu ir pažeidimais teisinis pagrindas, siekiant supaprastinti ir konsoliduoti kovai su sukčiavimu skirtus teisės aktus. Šios peržiūros metu reikėtų atsižvelgti į taikomų OLAF įgaliojimų ir procedūrų trūkumus, visų pirma OLAF ir kompetentingų tarnybų valstybėse narėse bendradarbiavimo srityje. 4 REKOMENDACIJA DĖL TOLESNIŲ VEIKSMŲ OLAF turėtų sustiprinti bendradarbiavimą ir partnerystę su Eurojustu, kuris pagal SESV 85 straipsnį yra įgaliotas koordinuoti kriminalinius tyrimus ir baudžiamąjį persekiojimą, susijusius su kenkimu Sąjungos finansiniams interesams. Šiuo tikslu OLAF turėtų numatyti procedūras, skirtas nustatyti visus susijusius atvejus, laiku pateikti informaciją apie juos Eurojustui ir reguliariai teikti ataskaitas apie OLAF ir Eurojusto bendradarbiavimo rezultatus. 5 REKOMENDACIJA DĖL TOLESNIŲ VEIKSMŲ Į laikinuosius tyrimų planus turėtų būti įtrauktos būtinų išteklių sąmatos ir terminai. Pradėjus tyrimo veiklą turėtų būti atliekama šių planų priežiūra ir atnaujinimas. Laiko valdymo sistemos (TMS) informacija turėtų būti naudojama teikiant veiksmingesnę pagalbą tyrėjams ir vadovams. 6 REKOMENDACIJA DĖL TOLESNIŲ VEIKSMŲ Turėtų būti geriau kontroliuojama vertinimų ir tyrimų bendra trukmė, siekiant pagerinti tyrimų poveikį ir geriau panaudoti turimus išteklius. Šiuo tikslu valdyba turėtų labiau prisidėti vykdant ilgų ir sudėtingų tyrimų tolesnius veiksmus ir užtikrinti, kad buvo imtasi tinkamų veiksmų. TYRIMŲ VEIKSMINGUMO ATASKAITOS 72. Audito Rūmai savo ankstesnėje ataskaitoje pateikė dvi rekomendacijas dėl tyrimų veiksmingumo demonstravimo (1 ir 11 rekomendacijos). Nors jos buvo iš dalies įgyvendintos, rekomendacijos vis dar galioja. 73. Metiniame valdymo plane pateikiamas aiškus Tarnybos tikslų, kurių vykdymas yra reguliariai prižiūrimas, skaičius. Tačiau aiškūs finansiniai tikslai reguliariai nenustatomi atskiriems tyrimams (žr. 45–48 dalis). 74. CMS pateikiama nemažai informacijos, padedančios palyginti OLAF veiklos rezultatus pagal laiką ir pagal įvairius sektorius. Šie statistiniai duomenys susiję su veikla (baigti tyrimai), galimais rezultatais (baigti tyrimai, kuriems buvo taikyti tolesni veiksmai: susigrąžintina suma) ir faktiniais rezultatais (faktinė susigrąžinta suma). Tačiau šiuo metu informacija nėra pateikiama viename bendrame dokumente, kuris leistų įvertinti OLAF veiklos rezultatus. 2004–2009 m. atliktų 696 baigtų išorės tyrimų metu buvo nustatyta 656 milijonų eurų susigrąžintina suma, kurios 2010 m. balandžio mėn., kai buvo atliekamas auditas, faktiškai buvo susigrąžinta 180 milijonų eurų (žr. 49–57 dalis). 7 REKOMENDACIJA DĖL TOLESNIŲ VEIKSMŲ Turėtų būti reguliariai nustatomi ir atnaujinami aiškūs tikslai atskiriems tyrimams. Apie rezultatus turėtų būti pranešama atsižvelgiant į pasiektus tikslus. 8 REKOMENDACIJA DĖL TOLESNIŲ VEIKSMŲ CMS turėtų būti plačiau naudojama valdant sprendimų priėmimą ir geresnėms ataskaitoms rengti. Statistiniai duomenys apie OLAF veiklą, galimus rezultatus ir faktinius rezultatus turėtų būti pateikti viename bendrame dokumente, kuriame taip pat būtų pateikiamas palyginimas pagal laiką. PRIEŽIŪROS KOMITETO VAIDMENS PATIKSLINIMAS 75. Audito Rūmai savo ankstesnėje ataskaitoje pateikė rekomendaciją dėl Priežiūros komiteto vaidmens patikslinimo (16 rekomendacija). Buvo imtasi tam tikrų veiksmų, tačiau įgyvendinimas nėra baigtas. 76. Atsižvelgdama į 2008 m. liepos mėn. Pirmosios instancijos teismo sprendimą, OLAF taiko naują procedūrą, pagal kurią ji konsultuojasi su Priežiūros komitetu prieš siunčiant informaciją nacionalinėms teisminėms institucijoms. Tačiau ši procedūra neapibrėžia veiksmų, kurių reikėtų imtis, jei Priežiūros komitetas nusprendžia pateikti nuomonę. Išskyrus teismų praktiką, teisinis pagrindas, susijęs su tiriamų asmenų teisių apsauga, po paskutiniosios Audito Rūmų ataskaitos nepasikeitė (žr. 58–65 dalis). 9 REKOMENDACIJA DĖL TOLESNIŲ VEIKSMŲ OLAF pritarus, Priežiūros komitetas turėtų nustatyti formalią procedūrą, apibrėžiančią veiksmus, kuriuos reikėtų taikyti, jei jis nusprendžia pateikti nuomonę apie bylą, dėl kurios su juo konsultuojamasi. Turėtų būti peržiūrėtas teisinis pagrindas, siekiant geriau apginti su tyrimais susijusių asmenų teises. Šią ataskaitą priėmė IV kolegija, vadovaujama Audito Rūmų nario Igors LUDBORŽS, 2011 m. vasario 8 d. Liuksemburge įvykusiame posėdyje. Audito Rūmų vardu +++++ TIFF +++++ Pirmininkas Vítor Manuel da Silva Caldeira [1] 1999 m. gegužės 25 d. Europos Parlamento ir Tarybos reglamentas (EB) Nr. 1073/1999 dėl Europos kovos su sukčiavimu tarnybos (OLAF) atliekamų tyrimų (OL L 136, 1999 5 31, p. 1). [2] OL C 202, 2005 8 18, p. 1. [3] 2007 m. liepos 5 d. Audito pažangos komiteto posėdis – OLAF pažangos ataskaita dėl Audito Rūmų specialiojoje ataskaitoje Nr. 1/2005 pateiktų rekomendacijų įgyvendinimo. [4] Komisijos sprendimas 1999/352/EB, EAPB, Euratomas (OL L 136,1999 5 31, p. 20); Reglamentas (EB) Nr. 1073/1999. [5] 2008 m. liepos 8 d. byla T-48/05 (OL C 209, 2008 8 15, p. 44). [6] Audito metu buvo pasirinktos 2008 m. liepos 1 d. pradėtos bylos, siekiant peržiūrėti visus procedūros etapus iki 2010 m. balandžio mėn. (pirminį vertinimą, patį tyrimą, galutinį sprendimą ir, prireikus, tolesnes priemones). [7] 2007 11 27 Komisijos sprendimas – Komunikatas C (2007) 5709, kuriame patikslinama atitinkamais tolesniais finansiniais veiksmais dėl netinkamų išlaidų susijusi OLAF ir Komisijos leidimus duodančių pareigūnų atsakomybė. [1008] Lentelėje pateikiamas faktinis dirbančio personalo skaičius. [8] 2009 m. laiko valdymo sistemoje buvo užregistruota daugiau nei 98 % laiko. [9] Darbuotojų tyrimų direktoratuose darbas taip pat apima vertinimus ir koordinavimą bei pagalbos atvejus. [10] Tyrėjas ar padalinio vadovas, dirbantis su didele bylų dalimi, savo darbo laiką skirdavo nenurodydamas konkrečių atvejų. [11] 2009 m. gruodžio 1 d. OLAF veiklos procedūrų vadovo 3.1.9 skirsnis. [12] 2009 m. gruodžio 1 d. OLAF vadovo 3.2.1 skirsnis. Tačiau dviem Audito Rūmų imties atvejais tyrimų veikla buvo pradėta atsižvelgiant į valdybos rekomendaciją, bet prieš oficialų direktoriaus sprendimą pradėti bylą. Vienu šių atvejų visi tyrimų veiksmai buvo baigti iki to laiko, kai buvo priimtas sprendimas pradėti tyrimą. [13] Sutrumpintas lotyniškas posakis de minimis non curat lex – "teisei maži dalykai nerūpi". Europos Bendrijų finansinių interesų apsaugos konvencijoje (OL C 316, 1995 11 27, p. 49) nustatyta, kad traukimo baudžiamojon atsakomybėn atveju, sukčiavimas, kai jo suma viršija 50000 eurų, laikomas sukčiavimu stambiu mastu. [14] 1 milijonas eurų muitų, cigarečių ir prekybos sektoriuose; 100000 eurų žemės ūkio ir struktūrinių fondų sektoriuose; 50000 eurų tiesioginių išlaidų ir išorės pagalbos atveju. (Žr. 2009 m. OLAF metinės veiklos ataskaitos 5 p. – http://ec.europa.eu/atwork/synthesis/aar/doc/olaf_aar.pdf). [15] Akivaizdžiai nepagrįstų kaltinimų bylos yra susijusios su gauta informacija, kuri aiškiai nepriklauso OLAF kompetencijai ar aiškiai nepateisina OLAF išteklių panaudojimo. [16] Žr. COM(2004)103 galutinis, pasiūlyto naujo 6 straipsnio 7 dalį, p. 10. [17] 2009 m. gruodžio 1 d. OLAF veiklos procedūrų vadovo 1.4.7 skirsnyje nustatyta: "Jei praėjus devyniems mėnesiams nuo bylos pradžios ji vis dar tęsiama, tyrėjas Priežiūros komitetui parengia ataskaitą, kurioje apibendrinami įtarimai, bylos būklė, vėlavimo priežastys ir numatomas jos baigimo terminas. Pagal panašią vidaus procedūrą vadovybei privalo būti parengta kita ataskaita, praėjus 18 mėnesių nuo tyrimo pradžios." [18] OLAF vadovo 3.2.2 dalyje nurodyta, kad bylos pirminis vertinimas turėtų būti baigtas per du mėnesius, kai buvo gauta pirminė informacija. Jei to padaryti neįmanoma, tyrėjas atsakingo padalinio vadovo privalo paprašyti pratęsti terminą. Tokiu atveju pirminis vertinimas turi būti baigtas atsakingo padalinio vadovo nustatytu terminu, kuris negali būti ilgesnis nei šeši mėnesiai po pirminės informacijos gavimo. Jei praėjus šešiems mėnesiams įvertinimui skirtos būtinos informacijos vis dar nėra, atitinkamas direktorius gali leisti terminą pratęsti. [120] Pagal nagrinėjamų bylų metų pabaigoje ir per metus pradėtų nagrinėti bylų proporciją. [19] 2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12 , p. 1). [20] Reglamento (EB) Nr. 45/2001 4 straipsnio 1 dalis. [123] Be nustatytų 384 darbo vietų, 2010 m. kovo mėn. Tarnyboje taip pat dirbo 131 sutartininkas, iš kurių 65 – D direktorato informavimo skyriuose. [21] Žr. vadovo pratarmę, pateikiamą OLAF interneto svetainėje. [22] Komisijos pasiūlymas (COM(2006) 244 galutinis, 2006 5 24 dėl Reglamento (EB) Nr. 1073/1999 pakeitimo vis dar nėra priimtas. Dėl šio pasiūlymo Audito Rūmai pateikė nuomonę (OL C 8, 2007 1 12, p. 1). [23] Žr. specialiosios ataskaitos Nr. 1/2005 83 dalį. [24] OLAF Priežiūros komiteto Nuomonė Nr. 5/2010 dėl pagrindinių teisių ir procesinių garantijų laikymosi atliekant tyrimus. [25] COM(2006) 473 galutinis, 2006 9 14. [26] Sutartys sudarytos su šių valstybių narių institucijomis: Belgijos, Bulgarijos, Čekijos Respublikos, Estijos, Ispanijos, Italijos, Lietuvos, Maltos, Rumunijos, Slovakijos. Derybos vyksta su Danijos, Latvijos, Vokietijos ir Jungtinės Karalystės institucijomis. [27] 1996 m. lapkričio 11 d. Tarybos reglamentas (Euratomas, EB) Nr. 2185/96 dėl Komisijos atliekamų patikrinimų ir inspektavimų vietoje siekiant apsaugoti Europos Bendrijų finansinius interesus nuo sukčiavimo ir kitų pažeidimų (OL L 292, 1996 11 15, p. 2). [28] Žr. Nuomonės Nr. 8/2005 34–36 dalis (OL C 313, 2005 12 9, p. 1). [29] Žr. Specialiosios ataskaitos Nr. 1/2005 15 dalį. [30] OL C 314, 2008 12 9, p. 3. [31] Žr. 2009 m. gruodžio mėn. Europos Vadovų Tarybos patvirtintą Stokholmo programą, Tarybos dokumentas 17024/09, p. 24. [32] Kas mėnesį rengiamuose metinio valdymo plano pranešimuose pateikiama informacija apie tam tikruose sektoriuose ir geografinėse srityse pradėtų bylų procentinę dalį, toliau nagrinėjamas bylas, susijusias su tam tikrų didesnių sumų poveikiu, baigtų bylų, kurioms buvo taikomi tolesni veiksmai, procentinę dalį, įvykdymo lygį (pradėtos bylos/baigtos bylos), per tam tikrą laikotarpį baigtų bylų procentinę dalį ir vienam tyrėjui tenkantį bylų skaičių. [33] Metinėse valdymo ataskaitose pateikiami einamųjų metų ir ketverių ankstesnių metų rezultatai, atsižvelgiant į laisvės atėmimo bausmes ir susigrąžintas sumas, taip pat vertinimų, tyrimų ir tolesnių veiksmų trukmė. [34] OLAF vadove nurodyti keturi tolesni veiksmai: administraciniai, finansiniai, teisminiai ir drausminiai. [1001] 2007 OLAF paskelbė vartotojų pasitenkinimo apklausą, kuri buvo nesėkminga dėl menko atsakymų lygio (nusiuntus 45 klausimynus buvo gauti tik šeši atsakymai). OLAF pradėjo rengti veiklos konferencijas su Komisijos generaliniais direktoratais. [35] OLAF priežiūros komiteto darbo tvarkos taisyklės, 2008 m. rugpjūčio 24 d. (OL L 33, 2007 2 7, p. 7). [36] 2008 m. liepos 8 d. byla T-48/05. [37] Teismo sprendime nurodyta, kad "negali būti jokių ginčių dėl to, kad reikalavimo konsultuotis su šiuo komitetu prieš siunčiant informaciją nacionalinėms teisminėms institucijoms tikslas yra suteikti teises atitinkamiems asmenims" (168 dalis). [38] 2009 m. gruodžio 1 d. OLAF veiklos procedūrų vadovo 3.3.6.1.1 ir 3.4.3.2.1 skirsniai. [39] OLAF Komitetui taip pat pateikia apibendrinantį pranešimą, kuriame nurodoma, ar atitinkamas asmuo buvo informuotas, ar jam buvo suteikta teisė pateikti atsakymą ir ar byla nagrinėjama atsižvelgiant į nacionalinių institucijų nustatytus laiko terminus. [40] Teismo sprendime nurodyta, kad "Komitetas turi būti informuotas prieš informacijos perdavimą nacionalinėms teisminėms institucijoms (164 dalis)" ir kad "prievolė pranešti Priežiūros komitetui yra besąlygiška ir nesuteikia jokios veiksmų laisvės" (170 dalis). -------------------------------------------------- I PRIEDAS REKOMENDACIJŲ ĮGYVENDINIMO BŪKLĖ (SPECIALIOJI ATASKAITA NR. 1/2005) [1] Rekomendacija | Priimta | Įgyvendinta [2] | Rekomendacijos sutelkti OLAF veiklą į tyrimų funkciją Atsisakyti ar atskirti ne pagrindinę veiklą 7.Atsisakyti tolesnės veiklos (dalyvavimo baudžiamosiose bylose ir susigrąžinant lėšas), kurią gali vykdyti leidimus duodantys pareigūnai | Iš dalies | Iš dalies | 14.Kovos su sukčiavimu strategijos atsakomybę perduoti kitoms Komisijos tarnyboms | Nepriimta | Ne | 15.Finansavimo programų (pavyzdžiui, Pericles ir Hercule) valdymo atsakomybę perduoti kitoms Komisijos tarnyboms | Nepriimta | Ne | 2.Apsvarstyti galimybę įsteigti atskirą padalinį, skirtą koordinavimo ir pagalbos operacijoms, siekiant pagerinti išteklių valdymą | Nepriimta | Ne | Pagerinti strateginių tarnybų indėlį vykdant tyrimų funkciją 17.Veiklą sutelkti į tyrimo funkciją, keisti valdymo struktūrą ir norminius aktus | Iš dalies | Iš dalies | 13.Strateginės analizės tarnybos turėtų tobulinti valstybių narių perduotų duomenų pateikimą ir sukurti duomenų bazes, kurios galėtų būti naudojamos nustatant anomalijas ir pradedant tyrimus | Priimta | Iš dalies | Rekomendacijos pagerinti tyrimų efektyvumą Teisinė ir organizacinė sistema 8.Sisteminti ir skelbti procedūras, siekiant apsaugoti asmenų teises visuose tyrimų etapuose ir suteikti vykdomų tyrimo veiksmų teisėtumo kontrolę | Priimta | Iš dalies | Bendradarbiavimas su valstybėmis narėmis 9.Teisiškai įforminti OLAF ir valstybių narių bendradarbiavimo tvarką ar sutarčių su nacionalinėmis tyrimų tarnybomis sudarymą | Priimta | Iš dalies | Planavimas 3.Sudaryti mažesnes Vykdančiosios valdybos grupes, kad būtų nustatyti aiškūs tyrimų planai ir tikslai | Priimta | Taip | 5.Įdiegti laiko registravimo sistemą, susijusią su darbo planais, kuriuose būtų nurodytas numatomas tyrimams skirtas laikas, siekiant suderinti darbo krūvį su ištekliais ir išvengti vėlavimų | Priimta | Iš dalies | Atsižvelgimas į prioritetus 4.Vykdyti tyrimų proceso priežiūrą, didesnį dėmesį skiriant prioritetams ir įrodymų paieškai, kuo geriau panaudojant turimas tyrimų priemones | Priimta | Iš dalies | Savalaikis įgyvendinimas 6.Nustatyti ilgiausią tyrimų trukmę | Iš dalies [3] | Iš dalies [4] | IT sistemų pagalba ir personalo funkcija 10.CMS pertvarkyti į tyrimų valdymo sistemą, padidinti tyrėjų mokymų, susijusių su tyrimų metodais, teisėkūra ir ataskaitų rengimo įgūdžiais, skaičių | Priimta | Iš dalies | 12.Įgyvendinti personalo valdymo generalinį planą, siekiant išspręsti struktūrines problemas | Priimta | Taip | Rekomendacijos, siekiant pademonstruoti tyrimų veiksmingumą 1.Apibrėžti, kokių rezultatų siekiama atliekant tyrimus, ir nustatyti veiklos rodiklius rezultatams įvertinti | Priimta | Iš dalies | 11.Rengti patikimas ir aktualias veiklos rezultatų ataskaitas, grindžiamas faktiniais, o ne galimais rezultatais | Priimta | Iš dalies | Rekomendacija Priežiūros komitetui stiprinti OLAF nepriklausomybę 16.Patikslinti Priežiūros komiteto vaidmenį, siekiant užtikrinti, jog netrukdoma atlikti tyrimus | Priimta | Iš dalies | [1] Specialiojoje ataskaitoje Nr. 1/2005 pateiktos rekomendacijos nebuvo sunumeruotos. Čia pateikiama jų santrauka pagal tvarką, kaip jos buvo išdėstytos ataskaitoje. [2] Taip – rekomendacija įgyvendinta. Ne – rekomendacija neįgyvendinta ir vis dar galioja. Iš dalies – skirtingi įgyvendinimo lygiai, rekomenduojami papildomi veiksmai. [3] Komisija atsakė, kad ji pasiūlė iš dalies pakeisti Reglamentą (EB) Nr. 1073/1999 ir nustatė 12 mėnesių laikotarpį su galimybe tyrimus pratęsti iki šešių mėnesių. [4] Dar nebuvo atlikti teisinės sistemos pakeitimai. -------------------------------------------------- II PRIEDAS OLAF ORGANIZACINĖ STRUKTŪRA [1] +++++ TIFF +++++ [1] Šioje diagramoje pateikiamas 2010 m. kovo 10 d. faktinis darbuotojų skaičius. -------------------------------------------------- III PRIEDAS GALIMI RODIKLIAI A LENTELĖ. Veiklos, galimų ir faktinių finansinių rezultatų rodikliai [1] Šaltinis: OLAF, 2010 m. balandžio mėn. | 2004 | 2005 | 2006 | 2007 | 2008 | 2009 | Iš viso | Išorės tyrimai | Veikla | Baigti išorės tyrimai | 151 | 104 | 100 | 117 | 121 | 103 | 696 | Galimi rezultatai | Su tolesniais finansiniais veiksmais | 59 | 52 | 60 | 66 | 67 | 52 | 356 | Susigrąžintina suma (milijonais eurų) | 183,7 | 43,8 | 54,7 | 122,6 | 121,0 | 130,6 | 656,4 | Faktiniai rezultatai | Susigrąžinta suma (milijonais eurų) | 73,0 | 8,8 | 9,2 | 43,8 | 28,3 | 16,6 | 179,7 | Nurašyta suma (milijonais eurų) | 5,7 | 0,3 | 1,9 | 1,8 | 0,0 | 15,4 | 25,1 | Neapmokėta suma (milijonais eurų) | 105,0 | 34,7 | 43,6 | 77,0 | 92,7 | 98,6 | 451,6 | A lentelėje pateikti CMS išorės tyrimų duomenys, susiję su veikla (baigtų tyrimų skaičiumi), galimais rezultatais (baigtais tyrimais, kuriems buvo taikyti tolesni veiksmai, ir nustatytomis susigrąžintinomis sumomis) ir faktiniais rezultatais (faktine susigrąžinta suma). Per šešerius metus, 2004–2009 m., iš 696 baigtų išorės tyrimų 356 (51 %) buvo susiję su galimais tolesniais finansiniais veiksmais. Per tuos pačius šešerius metus nustatyta susigrąžinimų suma sudarė 656,4 milijono eurų. Bendra faktinė susigrąžinta suma (per tuos pačius šešerius metus) 2010 m. balandžio mėn. audito metu sudarė 179,7 milijono eurų (27 %). B LENTELĖ. Veiklos, galimų ir faktinių teisminių rezultatų rodikliai Šaltinis: OLAF 2010 m. balandžio mėn. (Viena byla gali būti susijusi su keliais veiksmais bei atitinkamomis baudomis ir bausmėmis. | Tolesnių veiksmų, atsižvelgiant į rekomendaciją, metai | Iš viso | 2004 | 2005 | 2006 | 2007 | 2008 | 2009 | Išorės tyrimai | Veikla | Baigti tyrimai | 151 | 104 | 100 | 117 | 121 | 103 | 696 | Galimi rezultatai | Su tolesniais teisminiais veiksmais | 33 | 46 | 32 | 42 | 55 | 32 | 240 | Susiję veiksmai | 112 | 91 | 48 | 67 | 66 | 22 | 406 | Faktiniai rezultatai | Nutrauktos bylos | 63 | 24 | 17 | 11 | 9 | 0 | 124 | Neišspęstos bylos | 26 | 55 | 28 | 51 | 57 | 16 | 233 | Bauda ar bausmė | 23 | 12 | 3 | 5 | 0 | 6 | 49 | Vidaus tyrimai | Baigti tyrimai | 39 | 30 | 31 | 34 | 25 | 37 | 196 | Bauda ar bausmė | 1 | 2 | 2 | 0 | 0 | 0 | 5 | Koordinavimas ir pagalba | Baigtos bylos | 149 | 99 | 86 | 81 | 41 | 48 | 504 | Bauda ar bausmė | 182 | 63 | 17 | 39 | 19 | 2 | 322 | Visos bylos | Baigtos bylos | 339 | 233 | 217 | 232 | 187 | 188 | 1396 | Bauda ar bausmė | 206 | 77 | 22 | 44 | 19 | 8 | 376 | Vidaus tyrimai | Taikyti drausminiai veiksmai | 8 | 12 | 13 | 19 | 12 | 1 | 65 | B lentelėje pateikiami CMS duomenys apie veiklą, galimus rezultatus ir faktinius rezultatus teisminiu aspektu. Vertinant šešerių metų laikotarpį, 2004–2009 m., galima pateikti šias pastabas: Išorės tyrimai: iš 696 baigtų išorės tyrimų 240 (34 %) atveju buvo taikomos tolesnės teisminės priemonės, susijusios su 406 atitinkamais veiksmais. 49 (12 %) atveju buvo priimti teisminiai sprendimai (įskaitant keturis išteisinamuosius nuosprendžius ir 11 skundžiamų sprendimų), 124 veiksmai (30 %) buvo atmesti, o 233 veiksmų rezultatai vis dar nagrinėjami. Iš 124 atmestų atvejų 76 (61 %) buvo atmesti dėl įrodymų trūkumo, o devyni (7 %) – dėl senaties. Vidaus tyrimai: teisminių institucijų su vidaus tyrimais susijusių galutinių sprendimų skaičius yra ypač ribotas: penki sprendimai iš visų 196 baigtų bylų, 45 baigtos bylos, kurioms buvo taikyti teisminiai veiksmai, bei 62 susiję veiksmai, iš kurių 16 buvo atmesta. Šiuo laikotarpiu pabaigus vidaus tyrimus taip pat 65 asmenims buvo taikomos drausminės priemonės. Koordinavimo ir pagalbos bylos: jos buvo žymiai sėkmingesnės nei vidaus ir išorės tyrimai teisminėms institucijoms priimant galutinius sprendimus 2004–2009 m. baigtų bylų, kurioms buvo taikomi tolesni veiksmai, atveju [2]. Lentelėje parodyta teisminių rezultatų įvairovė įvairiose bylų kategorijose. Tolesni teisminiai veiksmai vidutiniškai baigiami per 3,5 metų. Tai iš dalies paaiškina, kodėl baudų ar bausmių skaičius pastaraisiais metais sumažėjo. C LENTELĖ. Finansiniai rezultatai įvairiose srityse Šaltinis: OLAF, 2010 m. balandžio mėn. | 2004–2009 m. baigtos bylos | Baigtos su tolesniais finansiniais veiksmais | Susigrąžinama (milijonais eurų) | Jau susigrąžinta | Susigrąžinimo dalis vienai, su tolesniais finansiniais veiksmais susijusiai baigtai bylai (milijonais eurų) | (milijonais eurų) | % | Išorės tyrimai | Žemės ūkis | 92 | 49 | 136,8 | 5,5 | 1,7 % | 0,11 | Muitai | 102 | 69 | 306,6 | 112,9 | 35,4 % | 1,64 | Išorės pagalba | 225 | 101 | 74,9 | 10,9 | 3,4 % | 0,11 | Struktūriniai fondai | 124 | 76 | 124,2 | 46,6 | 14,6 % | 0,61 | Kita [3] | 153 | 61 | 13,9 | 3,8 | 1,2 % | 0,06 | Tarpinė suma | 696 | 356 | 656,4 | 179,7 | 56,4 % | 0,50 | Vidaus tyrimai | 196 | 33 | 3,0 | 0,5 | 0,2 % | 0,02 | Koordinavimas ir pagalba | 504 | 201 | 877,0 | 138,3 | 43,4 % | 0,69 | Visa suma | 1396 | 590 | 1536,4 | 318,5 | 100,0 % | 0,54 | C lentelėje palyginami įvairių sektorių finansiniai rezultatai. Išorės tyrimų atveju, muitų sritis sudarė didžiąją susigrąžintinų sumų (20 %) ir faktinių susigrąžintų sumų (35 %) dalį. Kitų sričių finansiniai rezultatai buvo žemesni. Šešerių metų laikotarpiu (2004–2009 m.) koordinavimo ir pagalbos bylos sudaro 57 % (877 milijonus eurų iš 1536 milijonų eurų) Tarnybos susigrąžintinų sumų ir 43 % (138 milijonus eurų iš 319 milijonų eurų) faktinių susigrąžinimų. Susigrąžinimų pagal tyrimus dalis atspindi vidutinę susigrąžintą sumą vienai, su tolesniais finansiniais veiksmais susijusiai baigtai bylai kiekviename sektoriuje (pavyzdžiui, žemės ūkio srityje buvo susigrąžinta 5,5 milijono eurų iš 49 bylų, kurių vidutinė vienai bylai tenkanti susigrąžinta suma sudaro 0,11 milijono eurų). Nors skirtingi sektoriai negali būti tiesiogiai palyginami, nes juose valdomi skirtingi bylų tipai, lentelėje pateikiamas vienai bylai tenkančių susigrąžintų sumų vidurkio kitimas įvairiuose sektoriuose. [1] Finansinės sumos lentelėje priskirtos metams, kuriais buvo pradėti vykdyti tolesni veiksmai, neatsižvelgiant į metus, kuriais pinigai buvo iš tiesų gauti. Todėl lentelėje nepateiktos su 2003 m. baigtomis bylomis susijusios susigrąžintos sumos. [2] Koordinavimo ir pagalbos bylose nacionalinės teisminės institucijos jau yra priėmusios sprendimą nagrinėti bylą, todėl tai paaiškina aukštesnį šių bylų sėkmės lygį. [3] Kita – tiesioginės išlaidos, ES įstaigos ir agentūros bei verslas. --------------------------------------------------